Лёд адабралі. Тады ён пачаў шукаць нешта другое, але нічога не адшукаў. Знайшоў, што праўда, распачатую бутэльку мёду (у чалавека гэта называецца “прэміяльныя”) і палічыў, што за такую работу мае на яе права, — дык і тую не далі. Тады ён вырашыў уцячы, але, паколькі яго якраз узялі на павадок, — ён даводзіў, што ён унутрана свабодны, тым, што бег на месцы, падскокваў на ўсіх чатырох таўстапятых лапах.